Съобщение за инвестиционно предложение за обособяване на площадка за събиране, временно съхранение и оползотворяване на строителни отпадъци във връзка с осигуряване работата на трошачна машина K-JC 503 за раздробяване на строителни отпадъци и осигуряване на дейността по събиране, рециклиране и подготовка за повторна употреба 
СЪОБЩЕНИЕ 
по чл. 5, ал. 2 на Наредбата за условията и реда за извършване на ОВОС

            Внесеното от възложителя – Община Тутракан инвестиционно предложение за  обособяване на площадка за събиране, временно съхранение и оползотворяване на строителни отпадъци във връзка с осигуряване работата на трошачна машина K-JC 503 за раздробяване на строителни отпадъци и осигуряване на дейността по събиране, рециклиране и подготовка за повторна употреба, попада в обхвата на Приложение № 2 към чл. 93, ал. 1, т. 1 и т. 2 на Закона за опазване на околната среда /ЗООС/, т. 11, буква б) – Депа за отпадъци и инсталации за обезвреждане и/или оползотворяване на отпадъци (невключени в приложение № 1) и/или площадки за извършване на дейности по оползотворяване с код R13 на отпадъци с код 19 12 04, 19 12 10 и 19 12 12. В тази връзка и на основание чл. 93, ал. 1, т. 1 на ЗООС, ИП в неговата цялост подлежи на процедура за преценяване на необходимостта от извършване на оценка на въздействието върху околната среда /ОВОС/.  
            Съгласно представената информация, Община Тутракан е закупила Миничелюстна трошачна машина K-JC 503 по проект BGENVIRONMENT-3.002-0005 – „Мерки за подобряване управлението на отпадъците в общините Русе, Тутракан, Сливо поле и Ветово“. Основна цел на проекта е да се подобри управлението на отпадъците и използването им като ресурс, чрез реализиране на общински схеми за разделно събиране и рециклиране на отпадъците. Предвид това, заявява се обособяване на площадка за събиране, временно съхранение и оползотворяване на строителни отпадъци във връзка с осигуряване работата на трошачна машина K-JC 503.   

            Планирано е полученият материал да се използва за подложка и запълване на полски пътища.  Машината ще раздробява строителни отпадъци с кодове: 

· 17 01 01 Бетон;

· 17 01 02 Тухли;

· 17 01 03 Керемиди, плочки и керамични изделия;

· 17 01 07 Смеси от бетон, тухли, керемиди, плочки и керамични изделия, различни от упоменатите в 17 01 06;

· 17 03 02 Асфалтови смеси, различни от упоменатите в 17 03 01;

· 17 05 04 Почва и камъни, различни от упоменатите в 17 05 03;

· 17 08 02 Строителни материали на основата на гипс, различни от упоменатите в 17 08 01.

            Материалите се подават с челен товарач.  Капацитетът на работа на Миничелюстна трошачна машина K-JC 503 е 30 т/час.  

Съгласно чл. 2, ал. 1, т. 1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони, следва да се извърши процедура по преценяване на вероятната степен на въздействие върху защитените зони. В съответствие с чл. 31, ал. 4 на Закона за биологичното разнообразие, оценката за съвместимост ще се извърши чрез процедурата за преценяване на необходимостта от извършване на ОВОС.
Възложителят е уведомен за действията, които трябва да предприеме, с писмо на РИОСВ – Русе с изх. № АО-2150-(1)-30.04.2024 г.  
